Author: orszag
Last saved by: duricova
Company: UVSR

MOŽNO SPRÍSTUPNIŤ

Predkladacia správa

Štvorročný mandát členov Európskeho hospodárskeho a sociálneho výboru (EHSV) delegovaných za SR sa skončí  v septembri 2010.

V súvislosti s nedávnym prijatím Zmluvy o fungovaní Európskej únie (tzv. Lisabonská zmluva) sa v aktuálnom období mení dĺžka mandátu zástupcov členských štátov v Európskom hospodárskom a sociálnom a to tak, že zástupcovia sú výbore vymenovaní namiesto štyroch rokov na päťročné funkčné obdobie (v súlade s článkom 302 zmienenej zmluvy).  
Nominovaní zástupcovia členskej krajiny musia zastupovať jej záujmy. Členovia EHSV zastupujú vo svojich krajinách široké spektrum hospodárskych, sociálnych a kultúrnych záujmov.  Ich činnosť je rozdelená do troch skupín: „Zamestnávatelia“, „Zamestnanci“ a „Iné záujmy“ (t. j. poľnohospodári, spotrebitelia, organizácie na ochranu životného prostredia, rodiny, mimovládne organizácie atď.). Týmto spôsobom vytvárajú členovia EHSV prepojenie medzi EÚ a organizáciami občianskej spoločnosti v členských štátoch. 
	Slovensko ako členská krajina má 9 zástupcov v Európskom hospodárskom a sociálnom výbore, v každej skupine troch členov.
	Na základe reprezentatívnosti zástupcov,  ich profesionálnych a odborných skúseností a znalostí,  jazykovej spôsobilosti a doterajších výsledkov  a v neposlednom rade aj morálnych predpokladov, predkladá  podpredseda vlády a minister práce, sociálnych vecí a rodiny SR návrh nominácie zástupcov Slovenskej republiky do Európskeho hospodárskeho a sociálneho výboru.

	Prílohou materiálu sú životopisy nominovaných  kandidátov.

Minister zahraničných vecí SR bude v súlade so zaužívaným postupom o nomináciách informovať sekretariát Rady Európskej únie a predsedu EHSV o nominácii slovenskej delegácie do EHSV.  

Predložená informácia nemá finančný, ekonomický a environmentálny vplyv a ani priamy vplyv na podnikateľské prostredie a zamestnanosť.

 Na základe § 9 ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov, ako aj s prihliadnutím na ochranu osobných údajov podľa zákona č. 428/2002 Z. z. o ochrane osobných údajov v znení neskorších predpisov navrhujem osobné údaje uvedené v  životopisoch nesprístupňovať.